|  |
| --- |
| **UKMERGĖS RAJONO SAVIVALDYBĖS****TARYBA** |
| **SPRENDIMAS** |
| DĖL GERIAUSIo UKMERGĖS RAJONO KULTŪROS DARBUOTOJO, SĖKMINGIAUSIO UKMERGĖS RAJONO KŪRĖJO KŪRYBINIO PROJEKTO ir METŲ KULTŪROS MECENATO NOMINACIJŲ laureatų vardų SUTEIKIMO**NUOSTATŲ PATVIRTINIMO ~~PAKEITIMO~~** |
|  |
| 2022 m. sausio d. Nr.  |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo ***16 straipsnio 2 dalies 6 punktu*** ir 18 straipsnio 1 dalimi, Ukmergės rajono savivaldybės taryba n u s p r e n d ž i a:

**1. Patvirtinti Geriausio Ukmergės rajono kultūros darbuotojo, Sėkmingiausio Ukmergės rajono kūrėjo kūrybinio projekto ir Metų kultūros mecenato nominacijų laureatų vardų suteikimo nuostatus (pridedama).**

**2. Pripažinti netekusiu galios Ukmergės rajono savivaldybės tarybos 2012 m. spalio 25 d. sprendimo Nr. 7-255 „Dėl Geriausio Ukmergės rajono kultūros darbuotojo, Sėkmingiausio Ukmergės rajono kūrėjo kūrybinio projekto ir Metų kultūros mecenato nominacijų suteikimo nuostatų patvirtinimo“ (su visais pakeitimais ir papildymais) 1 punktą.**

~~Pakeisti Ukmergės rajono savivaldybės tarybos 2018 m. kovo 29 d. sprendimu Nr. 7-87 „Dėl Geriausio Ukmergės rajono kultūros darbuotojo, Sėkmingiausio Ukmergės rajono kūrėjo kūrybinio projekto ir Metų kultūros mecenato nominacijų suteikimo nuostatų pakeitimo“ patvirtintų nuostatų 7 punktą ir jį išdėstyti taip:~~

~~„7. Kasmet išrenkama ir paskelbiama po vieną Vardo, Projekto ir Mecenato nominacijų laureatą. Vardo nominacijų laureatai apdovanojami dviejų minimalių mėnesinių algų (MMA) dydžio pinigine premija, Projekto nominacijos laureatams įteikiama 600 eurų dydžio piniginė premija ir skulptoriaus H. Orakausko skulptūrėlės „Sveikinu“ replika, o Mecenato nominacijos laureatai apdovanojami iki 600 eurų vertės dailės kūriniu.“~~

Savivaldybės meras

Projektą paruošė:

Švietimo, kultūros ir sporto skyriaus vyriausias specialistas Julius Zareckas

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

PATVIRTINTA

Ukmergės rajono savivaldybės tarybos

 2022 m. sausio d. sprendimu Nr.

GERIAUSIo UKMERGĖS RAJONO KULTŪROS DARBUOTOJO, SĖKMINGIAUSIO UKMERGĖS RAJONO KŪRĖJO KŪRYBINIO PROJEKTO ir METŲ KULTŪROS MECENATO NOMINACIJŲ laureatų vardų SUTEIKIMO

NUOSTATAI

I SKYRIUS

BENDROSIOS NUOSTATOS

1. Geriausio Ukmergės rajono kultūros darbuotojo, Sėkmingiausio Ukmergės rajono kūrėjo kūrybinio projekto ir Metų kultūros mecenato nominacijų laureatų vardų suteikimo nuostatai (toliau – Nuostatai) reglamentuoja geriausio rajono kultūros darbuotojo, sėkmingiausio rajono kūrėjo kūrybinio projekto ir metų kultūros mecenato atrankos kriterijus bei nominacijų laureatų vardų suteikimo tvarką.

2. Geriausio Ukmergės rajono kultūros darbuotojo vardo (toliau – Vardo), Sėkmingiausio Ukmergės rajono kūrėjo kūrybinio projekto (toliau – Projekto) ir Metų kultūros mecenato (toliau – Mecenato) nominacijas steigia Ukmergės rajono savivaldybės taryba.

3. Vardo, Projekto ir Mecenato nominacijųsuteikimo tikslas – įvertinti Ukmergės rajono kultūros darbuotojų ir kūrėjų praėjusių metų veiklos rezultatus, skatinti kultūros mecenavimo tradicijas, kūrybines iniciatyvas, siekiant kultūrinio proceso raidos kokybės.

4. Geriausio Ukmergės rajono kultūros darbuotojo vardas suteikiamas rajono Savivaldybės tarybos įsteigtų kultūros įstaigų darbuotojams už nuopelnus jų praktinėje veikloje, pasiekimus, reikšmingiausius darbus kultūros srityje, visuomenės kultūros, bendražmogiškųjų ir pilietinių vertybių ugdymą.

5. Sėkmingiausiu Ukmergės rajono kūrėjo kūrybiniu projektu pripažįstamas įgyvendintas projektas dailės, muzikos, teatro, šokio, literatūros, publicistikos ir kitose kūrybos srityse, pasiekęs išskirtinį rezultatą.

6. Metų kultūros mecenato vardas suteikiamas už materialią ir kitokių formų paramą kultūros plėtrai, visuomenei svarbių kultūros projektų įgyvendinimui.

7. Kasmet išrenkama ir paskelbiama po vieną Vardo, Projekto ir Mecenato nominacijų laureatą. Vardo nominacijų laureatai apdovanojami dviejų minimalių mėnesinių algų (MMA) dydžio piniginėmis premijomis, Projekto nominacijos laureatui įteikiama 600 eurų dydžio piniginė premija ir skulptoriaus H. Orakausko skulptūrėlės „Sveikinu“ replika, o Mecenato nominacijos laureatas apdovanojamas iki 600 eurų vertės dailės kūriniu.

8. Premijos nominacijų laureatams ir lėšos dailės kūrinių įsigijimui skiriamos iš rajono savivaldybės biudžeto lėšų.

9. Nuostatus tvirtina ir keičia Ukmergės rajono savivaldybės taryba.

II SKYRIUS

VARDO NOMINACIJOS ATRANKOS KRITERIJAI

10. Vardo nominantams taikomi šie atrankos kriterijai:

10.1. kultūros darbuotojo praktinės veiklos rodikliai: konkursų, parodų, koncertų, kitų renginių kokybė ir kiekybė;

10.2. kultūros darbuotojo metodiniai darbai: kvalifikacijos ugdymo renginiai, autentiškos patirties sklaida, dalyvavimas rajoniniuose, nacionaliniuose ir tarptautiniuose projektuose;

10.3. aktyvus ir kūrybiškas kultūrinis darbas, produktyviai bendraujant su kultūros paslaugų vartotojais, diegiant dalykines ir metodines inovacijas;

10.4. pilietiškumo, tautinio sąmoningumo, kitų bendražmogiškųjų vertybių diegimas, etninės ir bendrosios kultūros puoselėjimas ir saugojimas.

**III SKYRIUS**

**PROJEKTO NOMINACIJOS ATRANKOS KRITERIJAI**

11. Projekto nominantams taikomi šie atrankos kriterijai:

11.1. kandidato realizuotų kūrybinių projektųkokybiškumas, naujumas, inovatyvumas;

11.2. kūrybinio projekto reikšmė Ukmergės kultūros sklaidai Lietuvoje ir užsienyje;

11.3. kūrybinio projekto kokybinis santykis su panašiais projektais Lietuvoje ir užsienyje.

**IV SKYRIUS**

**MECENATO NOMINACIJOS ATRANKOS KRITERIJAI**

12. Kandidatams tapti Mecenatu taikomi šie atrankos kriterijai:

12.1. kandidato kultūros mecenavimo praktikos reguliarumas ir intensyvumas;

12.2. kandidato kultūros mecenavimo kryptingumas, poveikis kultūriniams procesams ar reiškiniams;

12.3. kandidato ir mecenuojamo objekto ryšys, mecenavimo poveikio stebėsena, bendradarbiavimas vykdant jo raidos korekcijas;

12.4. mecenavimo ir paramos dydis bei apimtis.

V SKYRIUS

KANDIDATŪRŲ VARDO IR PROJEKTO NOMINACIJOMS ATRANKA

13. Kandidatūras Vardo, Projekto ir Mecenato nominacijoms gali teikti kultūros įstaigų vadovai, visuomeninės kultūros organizacijos, kultūros sritį kuruojantis Ukmergės rajono savivaldybės administracijos padalinys, kiti juridiniai ir fiziniai asmenys.

14. Kandidatūros iki einamųjų metų kovo 1 d. teikiamos kultūros sritį kuruojančiam Ukmergės rajono savivaldybės administracijos padaliniui. Teikiant yra nurodomas kandidato(-ų) vardas, pavardė, nuopelnai, už kuriuos galėtų būti nominuojamas Vardo, Projekto ar Mecenato vardui. Kandidatūrų nominacijoms teikimo forma nereglamentuojama.

15. Kultūros sritį kuruojantis Ukmergės rajono savivaldybės administracijos padalinio atstovas pristato kandidatūras Ukmergės rajono kultūros tarybai jos posėdžio metu. Kultūros taryba savo posėdyje (-uose) svarsto visas pateiktas kandidatūras ir iki einamųjų metų kovo 15 d. išrenka Vardo, Projekto ir Mecenato nominacijų laureatus.

**VI SKYRIUS**

**VARDO, PROJEKTO IR MECENATO NOMINACIJŲ LAUREATŲ VARDŲ SUTEIKIMO TVARKA**

16. Geriausio Ukmergės rajono kultūros darbuotojo vardo nominacijos laureato vardas tam pačiam kultūros darbuotojui gali būti suteikiamas ne dažniau kaip kas 3 metai.

17. Sėkmingiausio Ukmergės rajono kūrėjo kūrybinio projekto nominacijos laureato vardas tam pačiam kūrėjui gali būti suteikiamas ne dažniau kaip kas 3 metai.

18. Metų Kultūros mecenato statusas tam pačiam mecenatui gali būti suteikiamas kasmet.

19. Geriausi Ukmergės rajono kultūros darbuotojai, Sėkmingiausių Ukmergės rajono kūrėjų kūrybinių projektų autoriai ir Metų kultūros mecenatai skelbiami kiekvienais metais, Tarptautinės kultūros dienos minėjimo metu, jiems įteikiami atitinkamai:

diplomas ***Geriausias Ukmergės rajono kultūros darbuotojas*** ir piniginė premija;

diplomas ***Sėkmingiausio Ukmergės rajono kūrėjo kūrybinio projekto autorius****,*  skulptoriaus H. Orakausko skulptūrėlės „Sveikinu“ replika ir piniginė premija;

diplomas ***Metų kultūros mecenatas*** ir vertingas dailės kūrinys.

**UKMERGĖS RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**SPRENDIMO PROJEKTUI**

„GERIAUSIo UKMERGĖS RAJONO KULTŪROS DARBUOTOJO, SĖKMINGIAUSIO UKMERGĖS RAJONO KŪRĖJO KŪRYBINIO PROJEKTO ir METŲ KULTŪROS MECENATO NOMINACIJŲ laureatų vardų SUTEIKIMO

**NUOSTATŲ PATVIRTINIMO“**

2022 m. sausio 14 d.

Ukmergė

1. **Sprendimo projekto rengimo pagrindas.**

Lietuvos Respublikos vietos savivaldos įstatymo 18 straipsnio 1 dalyje numatyta, jog savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

**2. Sprendimo projekto tikslas ir esmė:** Patvirtinti naujus Geriausio Ukmergės rajono kultūros darbuotojo, Sėkmingiausio Ukmergės rajono kūrėjo kūrybinio projekto ir Metų kultūros mecenato nominacijų laureatų vardų suteikimo nuostatus (toliau Nuostatai).

2012 m. spalio 25 d. sprendimu Nr. 7-255 „Dėl Geriausio Ukmergės rajono kultūros darbuotojo, Sėkmingiausio Ukmergės rajono kūrėjo kūrybinio projekto ir Metų kultūros mecenato nominacijų suteikimo nuostatų patvirtinimo“ patvirtinti Nuostatai jau buvo keisti 2018 m. kovo 29 d. Savivaldybės tarybos sprendimu Nr. 7-87, atnaujintas jų 7 punktas reglamentuojantis Geriausio Ukmergės rajono kultūros darbuotojo vardo, Sėkmingiausio Ukmergės rajono kūrėjo kūrybinio projekto bei Metų kultūros mecenato nominacijų laureatams skiriamų premijų ir kitų apdovanojimų dydžius. Atsiradus poreikiui dėl pakitusios ekonominės situacijos vėl padidinti Geriausio Ukmergės rajono kultūros darbuotojo vardo nominacijos laureatui skiriamos premijos dydį ir dėl to vėl pakeisti Nuostatų 7 punktą, nuspręsta atnaujinti visą Nuostatų tekstą, nes nuo 2012 m. juose buvo likę įvairių redakcinio pobūdžio klaidų, kurios ištaisytos šioje, naujoje Nuostatų redakcijoje.

**3. Sprendimo keitimo atveju** – **lyginamasis variantas:**

Esminiai Nuostatų pokyčiai yra šie:

pakeistas Nuostatų 7 punktas, kuriame nustatomas kitoks Geriausiam Ukmergės rajono kultūros darbuotojui skiriamos premijos dydis. Naujoje Nuostatų redakcijoje siūlomas toks 7 punktas: „7. Kasmet išrenkama ir paskelbiama po vieną Vardo, Projekto ir Mecenato nominacijų laureatą. Vardo nominacijų laureatai apdovanojami dviejų minimalių mėnesinių algų (MMA) dydžio piniginėmis premijomis, Projekto nominacijos laureatui įteikiama 600 eurų dydžio piniginė premija ir skulptoriaus H. Orakausko skulptūrėlės „Sveikinu“ replika, o Mecenato nominacijos laureatas apdovanojamas iki 600 eurų vertės dailės kūriniu“;

penktoje Nuostatų dalyje kelis kartus minimas „Kultūros ir viešųjų ryšių skyrius“ pakeistas formuluote „kultūros sritį kuruojantis Ukmergės rajono savivaldybės administracijos padalinys“;

Nuostatuose patikslintos kai kurios gramatinės formuluotės, suvienodinta jų rašyba, 19 Nuostatų punkte tiksliai apibrėžti nominantams įteikiamų diplomų pavadinimai.

**4. Sprendimui įgyvendinti reikalingos lėšos ir galimi finansavimo šaltiniai:**

Patvirtinus naują Nuostatų redakciją, lėšos būtų reikalingos tik jų 7 punkte numatytam premijos didinimui. Lėšos šiai ir k itoms Nuostatuose numatytoms premijoms bei apdovanojimams būtų skiriamos iš savivaldybės biudžeto Kultūros infrastruktūros ir paslaugų gerinimo programos. Toje programoje yra numatytos lėšos ir Tarptautinės kultūros dienos paminėjimui, o tuo pačiu ir minimų nominacijų laureatų premijoms bei kitoms šios dienos paminėjimo išlaidoms. Sprendimo įgyvendinimui būtų kasmet reikalinga 860 eurų didesnė suma. Bendra Kultūros dienos paminėjimui skirtų lėšų suma būtų apie 3500 Eurų.

 **5. Priėmus sprendimą laukiami rezultatai, galimos pasekmės:**

 Naujojoje redakcijoje Nuostatai bus tiksliau ir sklandžiau išdėstyti, juose nebeliks redakcinio pobūdžio klaidų, juose, 7 punkte, bus apibrėžti nauji Geriausio Ukmergės rajono kultūros darbuotojo, Sėkmingiausio Ukmergės rajono kūrėjo kūrybinio projekto ir Metų kultūros mecenato nominacijų laureatų premijų dydžiai. Dėl to formuosis palankesnis visuomenės požiūrį į kultūros srityje dirbančius biudžetinių įstaigų darbuotojus bei kultūros ir meno kūrinius kūriančius rajono žmones, bus deramiau įvertintas bei paskatintas šių žmonių pastangos ir pasišventimas darbui.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):** Šiam sprendimui įgyvendinti nauji teisės aktai nereikalingi. Priėmus sprendimą galios netenka Ukmergės rajono savivaldybės tarybos 2012 m. spalio 25 d. sprendimas Nr. 7-255 „Dėl Geriausio Ukmergės rajono kultūros darbuotojo, Sėkmingiausio Ukmergės rajono kūrėjo kūrybinio projekto ir Metų kultūros mecenato nominacijų suteikimo nuostatų patvirtinimo“.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:-**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas**: neatliekamas

**9. Sekretoriatas priimtą sprendimą pateikia:**

 Savivaldybės administracijos Švietimo, kultūros ir sporto skyriui, Ukmergės kultūros centrui, Ukmergės rajono savivaldybės Vlado Šlaito viešąjai bibliotekai, Ukmergės kraštotyros muziejui.

 **10. Aiškinamojo rašto priedai:-**

Švietimo, kultūros ir sporto skyriaus vyriausias specialistas Julius Zareckas